Etter ekspedisjonskorpsets hjemkomst ble Cathcart øverstkommanderende for styrkene i Skottland frem til 1807. Han ble så øverstkommanderende for ekspedisjonsstyrken til København for konfiskeringen av den dansk-norske flåten, som overgav seg til han den 6. september 1807. Fire uker etter ble han slått til vicomte Cathcart av Cathcart og baron Greenock av Greenock i høyadelen i Storbritannia. Han fortsatte som øverstkommanderende i Skottland etter hjemkomsten fra Danmark.